SET สัปดาห์นี้ Sideway กังวลเฟดเร่งขึ้นดอกเบี้ย-จับตาตัวเลขศก.สหรัฐ ชู SC, BCPG, BE8 เด่น
SET สัปดาห์นี้ Sideway กังวลเฟดเร่งขึ้นดอกเบี้ย-จับตาตัวเลขศก.สหรัฐ กลยุทธ์ระยะสั้นเน้นหุ้นส่งออก-กำไรโตดี ชู SC, BCPG, BE8 เด่น
SET สัปดาห์นี้ Sideway กังวลเฟดเร่งขึ้นดอกเบี้ย-จับตาตัวเลขศก.สหรัฐ กลยุทธ์ระยะสั้นเน้นหุ้นส่งออก-กำไรโตดี ชู SC, BCPG, BE8 เด่น
1 ก.พ. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์หน้า (31ม.ค.-ก.พ.65) มานำเสนอ พร้อมปัจจัยที่ต้องติดตาม โดยครั้งนี้อ้างอิงข้อมูลจาก บล.โนมูระ พัฒนสิน ซึ่งระบุในบทวิเคราะห์ว่า สัปดาห์นี้ “Sideways” แนวต้าน 1,649-1,654 จุด แนวรับ1,620-1,600 จุด
โดย FED’s Hawkish Sign : FED ส่งสัญญาณกังวลเงินเฟ้อที่เร่งตัว จึงไม่ปฏิเสธ ความเป็นไปได้ที่อาจจะเร่งขึ้นดอกเบี้ยหรือปรับขึ้นอัตราดอกเบี้ยมากกว่า 0.25% ใน รอบการประชุม ส่งผลให้ Nomura ปรับเปลี่ยนมุมมอง ดังนี้
ด้านการประชุม QPEC+ ในวันที่ 2 ก.พ. คาดจะยังคงปรับเพิ่มกำลังการ ผลิตน้ำมัน 400,000 บาร์เรล/วันในเดือนก.พ.ตามข้อตกลง นอกจากนี้การประชุม ECB วันที่ 3 ก.พ. คาดว่าคงนโยบายการเงิน ส่วนการประชุม BOE  ในวันที่ 3 ก.พ. Nomura คาดจะขึ้น Bank rate 25 bp สู่ระดับ 0.50%
นอกจากนี้จับตาตัวเลขสำคัญทางเศรษฐกิจดังนี้ 1.) ISM Manufacturing ของสหรัฐฯ รายงานวันที่ 1 ก.พ. Consensus คาด 58.0 ลดลง จากเดือนก่อนที่ 58.7 2.) ตัวเลขจ้างงานภาคเอกชนของเดือนม.ค. จะรายงาน 2 ก.พ.Consensus คาดที่ 208,00 ตำแหน่ง ลดลงอย่างมีนัยจากเดือนก่อนที่ 807,000 ตำแหน่ง  และ3.) วันที่ 4 ก.พ. ตัวเลขจ้างงานนอกภาคเกษตรเดือนม.ค. Consensus คาดที่ 178,000 ตำแหน่ง ลดลงจาก 199,000 ตำแหน่งในเดือนก่อน และอัตราการว่างงาน เดือนม.ค. คาดทรงตัวที่ 3.9%
สำหรับกลยุทธ์การลงทุน  ได้แนะนำเพิ่มน้ำหนักพอร์ตหุ้นไทยเป็น 65% หลัง SET ปรับฐานสู่ กรอบ 1,620-1,600 จุด แต่ยังคงมอง Upside ช่วงนี้จำกัด ระยะสั้น Theme เงินบาทอ่อนค่า หนุนกลุ่มส่งออก TU,CPF,GFPT,HANA,KCE และกลุ่มที่แนวโน้มกำไรดี BEC,PLANB,BE8,SPALI,AP,SC
ขณะที่ระยะยาวแนวโน้มการเปลี่ยนแปลงนโยบายการเงินของ FED จะทำให้ตลาดผันผวนต่อใน เดือน ก.พ.2565 และหนุนการ Rotation Growth to Value(Bank: KBANK, SCB, KKP, ICT: ADVANC, TRUE, Prop: AP, SPALI, SC), Cyclical ต่อเนื่อง เน้นตั้งรับ 2022F Stock Picks : ADVANC AMATA GPSC KBANK KCE MAKRO SCB TIDLOR
ส่วนหุ้นเด่นสัปดาห์นี้ แนะนำ SC, BCPG, BE8 โดย SC แนะนำซื้อราคาเป้าหมาย 4.10 บาท หุ้นปันผลสูงเก็บ 4% บวกแนวโน้มกำไรดี และรอแผนธุรกิจเชิงใหม่ ส่วน BCPG แนะนำซื้อราคาเป้าหมาย 19.60 บาท ประกาศลงทุนโครงการโรงไฟฟ้าพลังงานแสงอาทิตย์ไต้หวัน 357MW เป็นจุด Unlock Value ของหุ้น PER ถูกเพียง 12X และ BE8 แนะนำซื้อราคาเป้าหมาย 53.00 บาท มองหุ้น Growth ลงมาแรง เปิด Upside กว้าง ฐานกำไรยังเร่งโต